sukhrobnurali/uzbek-legal-corpus huggingface dataset:
1996-yilda paxta yetishtirish hajmlari toʻgʻrisida
(resolution, 2021-02-22)

Vazirlar Mahkamasi qaror qiladi: 1. “Oʻzistiqbolstat” davlat qoʻmitasi Oʻzbekiston Respublikasi Qishloq xoʻjaligi vazirligi va Qishloq xoʻjaligi fanlar akademiyasining 1996-yilda ilovaga muvofiq hajmlarda paxta yetishtirish boʻyicha takliflari qabul qilinsin. 1996-yilda paxta tolasi uchun davlat buyurtmasi uni ishlab chiqarish hajmlari 50 foiz darajasida belgilansin. Belgilab qoʻyilsinki, davlat buyurtmasining tasdiqlangan hajmidan ortiqcha paxta tolasi paxta tayyorlash topshiriqlari bajarilgan taqdirda xoʻjaliklar ixtiyorida qoladi va ular tomonidan erkin narxlarda sotiladi. 2. Paxta xom ashyosi uchun xarid narxlari paxta tolasining oʻrtacha jahon narxlarining 70 foizidan kelib chiqqan holda belgilansin. Moliya vazirligi Qishloq xoʻjaligi vazirligi va Tashqi iqtisodiy aloqalar vazirligi bilan birgalikda paxta tolasining jahon bozori konyukturasini hisobga olgan holda xarid narxlar yuzasidan 1996-yil 1-avgustgacha takliflar kiritsin. 3. “Oʻzdavpaxtasanoatsotish” uyushmasi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 1996-yil 10-fevralgacha paxta xarid qilish yuzasidan xoʻjaliklar bilan shartnomalar tuzishni taʼminlasin. “Oʻzdavpaxtasanoatsotish” uyushmasi xoʻjaliklarga xarid narxlarining kamida 25 foizi miqdorida avans toʻlasin. Oʻzbekiston Respublikasi Moliya vazirligi Markaziy bank va “Paxta-bank” bilan birgalikda xarid qilinadigan paxta xom ashyosi uchun avans berish uchun zarur boʻlgan pul resurslarini izlab topsin. 4. Qishloq xoʻjaligi vazirligi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda bir hafta muddatda 1996-yil hosili uchun respublika mintaqalari boʻyicha gʻoʻzaning seleksiya navlarini joylashtirish yuzasidan taklif kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
TOʻLOV INTIZOMINI VA OʻZARO HISOB-KITOBLAR TIZIMINI MUSTAHKAMLASh ChORA-TADBIRLARI TOʻGʻRISIDA
(decree, 2021-04-30)

Ishlab chiqarilayotgan mahsulot uchun hisob-kitoblar tizimini mustahkamlash, tijorat banklari, korxonalar va tashkilotlarning toʻlov intizomiga rioya qilish uchun javobgarligini oshirish, oʻzaro qarzlarni qisqartirishni taʼminlash maqsadida: 2. Vazirliklar, idoralar, konsernlar, korporatsiyalar, uyushmalar, mulkchilik shakllaridan qatʼi nazar, korxonalar va tashkilotlar: respublika isteʼmolchilariga mahsulotlarni yetkazib berish hajmining kamida 15 foiziga oldindan haq toʻlangan holdagina yuklab joʻnatsinlar, qonunchilikda belgilangan hollar bundan mustasno; xaridorlarga xizmat koʻrsatuvchi vakolatli banklarning kafolatlari mavjud boʻlganda, eksportga mahsulot yetkazib berish (xizmat koʻrsatish) yuzasidan kontraktlar tuzsinlar va ularni bajarsinlar. 3. Oʻzbekiston Respublikasi Davlat bojxona qoʻmitasi xaridorlarga xizmat koʻrsatuvchi banklarning kafolati olingani toʻgʻrisida vakolatli bankning tasdiqlovchi hujjatlari mavjud boʻlmagan taqdirda tovar-moddiy boyliklarning respublikadan tashqariga chiqarilishiga yoʻl qoʻymasin. 4. Oʻzbekiston Respublikasi Moliya vazirligi, Davlat bojxona qoʻmitasi 1996-yil 1-fevraldan boshlab buxgalteriya hisobi tizimiga korxona va tashkilotlar balanslarida toʻlov muddati oʻtib ketgan debitorlik va kreditorlik qarzlarni ajratib koʻrsatish joriy etilsin. 5. Oʻzbekiston Respublikasi Adliya vazirligi Moliya vazirligi, Markaziy bank va Davlat bojxona qoʻmitasi bilan birgalikda bir oy muddatda amaldagi qonunchilikka ushbu Farmondan kelib chiqadigan oʻzgartirishlar va qoʻshimchalarni kiritish yuzasidan takliflar tayyorlasin.
OLIY MAJLIS BINOSINI QURILIShI TOʻGʻRISIDA
(resolution, 2021-02-22)

Oliy Majlis binosini foydalanishga topshirishni soʻzsiz taʼminlash maqsadida Vazirlar Mahkamasi qaror qiladi: 1. Toshkent shahar hokimligi Oliy Majlis binosini qurilish boʻyicha — buyurtmachi, “Toshkentuyjoyinvestqurilish” korporatsiyasi esa bosh pudratchi etib belgilansin. 2. Oʻzbekiston Respublikasi Moliya vazirligi 1996-yilda qurilish hamda materiallar va asbob-uskunalarni respublika tashqarisida sotib olish uchun zarur boʻlgan mablagʻlar maqsadli ajratilishini nazarda tutsin. Pul-kredit siyosati boʻyicha respublika komissiyasi obyekt qurilish uchun asbob-uskunalar va materiallar sotib olishga yoʻnaltirilgan pul mablagʻlarini konvertatsiya qilishda koʻmaklashsin. “Oʻzistiqbolstat” davlat qoʻmitasi 1996-yilga moʻljallangan dasturni tuzishda koʻrsatib oʻtilgan obyektni investitsiya dasturiga kiritish nazarda tutsin. 3. “Oʻzqurilishmateriallari” davlat konserni va “Oʻzulgurjibirjasavdo” uyushmasi bosh pudratchi-”Toshkentuyjoyinvestqurilish” korporatsiyasining roʻyxati boʻyicha zarur miqdordagi marmar, granit va boshqa moddiy-texnika resurslari shartnoma asosida yetkazib berilishi taʼminlansin. 4. Obyektning belgilangan muddatda ishga tushirilishini taʼminlash maqsadida “Toshsotsuyjoybank” loyiha-smeta hujjatlari tasdiqlagunga qadar mablagʻ bilan taʼminlashni ish chizmalari boʻyicha amalga oshirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H.Joʻrabekov zimmasiga yuklansin.
OʻZBEKISTON GOʻShT VA SUT SANOATI (“OʻZGOʻShTSUTSANOAT”) DAVLAT-AKSIONERLIK UYuShMASINI BOShQARIShNI TAKOMILLAShTIRISh VA UNING FAOLIYATINI BARQARORLAShTIRISh ChORA-TADBIRLARI TOʻGʻRISIDA
(resolution, 2011-12-12)

Respublika goʻsht va sut sanoati korxonalarining iqtisodiy mustaqilligi asosida bozor munosabatlarini chuqurlashtirish hamda raqobatli ish sharoitlari yaratish, sifatli va turli xil oziq-ovqat mahsulotlarini ishlab chiqarish va aholiga sotishni koʻpaytirish maqsadida Vazirlar Mahkamasi qaror qiladi: 2. Quyidagilar “Oʻzgoʻshtsutsanoat” davlat-aksionerlik uyushmasining asosiy vazifalari va faoliyat yoʻnalishlari etib belgilansin: goʻsht va sut sanoati korxonalarining, chorvachilik sanoat komplekslarining, xoʻjaliklar va tashkilotlarning korxonalar va tashkilotlar moliya-iqtisodiy, xoʻjalik hamda ijtimoiy faoliyati masalalari boʻyicha faoliyatini muvofiqlashtirib borish; uyushma tarkibiga kiruvchi birlashmalar, korxonalar va tashkilotlarni kooperatsiyalashga hamda ularning kelishilgan investitsiya siyosatini amalga oshirishga koʻmaklashish, qayta ishlash tarmogʻida yagona ilmiy-texnika siyosatini oʻtkazish, ishlab chiqarishni zamonaviylashtirish va yangi texnologiyalarni joriy etish uchun moliyaviy mablagʻlarni jamlash; qishloq xoʻjaligi korxonalari, fermer xoʻjaliklari va xususiylashtirilgan fermalar bilan mol va sut yetkazib berish yuzasidan uzoq muddatli oʻzaro foydali kontraktlar tuzish; xorijiy investorlar mablagʻlarini jalb etish, korxonalarning tashqi iqtisodiy faoliyatiga koʻmaklashish;maxsus isteʼmolchilarni (harbiy qismlar, davolash, taʼlim va bolalar muassasalarini) goʻsht va sut mahsulotlari bilan birinchi navbatda taʼminlash. 5. “Oʻzgoʻshtsutsanoat” uyushmasiga quyidagilar tavsiya etilsin: mol va sut sotib olish va keyinchalik qayta ishlash hamda sotish uchun jamoa aʼzolari va boshqa shaxslarning boʻsh mablagʻlari hisobiga vositachilik tayyorlov jamiyatlari tashkil etish; shaharlarda va tuman markazlarida goʻsht hamda sut mahsulotlari sotish boʻyicha firma doʻkonlari va boshqa savdo tarmoqlarini koʻpaytirish. 6. Shaharlar aholisini goʻsht va sut mahsulotlari bilan taʼminlashni yanada yaxshilash maqsadida “Oʻzgoʻshtsutsanoat” uyushmasiga, Qoraqalpogʻiston Respublikasi Vazirlar Kengashiga va viloyatlar hokimliklariga bir oy muddatda goʻsht va sut yetishtiruvchilar bilan qayta ishlovchilar oʻrtasidagi aloqalarni mustahkamlash yuzasidan uzoq muddatli bitimlar (shartnomalar) tuzishni tashkil etishni taʼminlash, bunda chorvachilik xoʻjaliklarini va fermerlarni moddiy, texnikaviy va moliyaviy qoʻllab-quvvatlashni amalda keng qoʻllanish yuklansin. 9. Oʻzbekiston Respublikasi Moliya vazirligi “Oʻzgoʻshtsutsanoat” uyushmasiga sanoat komplekslari va qayta ishlash korxonalarining aylanma mablagʻlarini toʻldirish uchun 3 yil muddat bilan 200 mln. soʻm miqdorida foizsiz ssuda ajratsin. 11. Oʻzbekiston Respublikasi Vazirlar Mahkamasining 1993-yil 6-apreldagi 172-son qarori oʻz kuchini yoʻqotgan deb hisoblansin, 5-bandning ikkinchi xatboshi bundan mustasno. 12. Mazkur qarorning bajarilishini nazorat qilish Bosh vazirning birinchi oʻrinbosari I H Joʻrabekov zimmasiga yuklansin.
OʻZBEKISTON RESPUBLIKASI SANOATDA VA KONCHILIKDA ISHLARNING BEXATAR OLIB BORILISHINI NAZORAT QILISH DAVLAT QOʻMITASI FAOLIYATINI TAKOMILLASHTIRISH TOʻGʻRISIDA
(resolution, 2025-05-05)

“Tabiatni muhofaza qilish toʻgʻrisida”, “Mehnatni muhofaza qilish toʻgʻrisida” va “Yer osti boyliklari toʻgʻrisida”gi Oʻzbekiston Respublikasi qonunlariga muvofiq, shuningdek radioaktiv materiallarni qazib olish, yadroviy-xavfli obyektlardan foydalanishda ishlarni bexatar olib borish ustidan nazorat oʻrnatish va MAGATE bilan hamkorlik qilish maqsadida Vazirlar Mahkamasi qaror qiladi: 1. “Oʻzsanoatkontexnazorat” davlat qoʻmitasining Mehnat xavfsizligi va yer osti boyliklarini muhofaza qilish fondini tashkil etish haqidagi taklifiga rozilik berilsin. 3. Belgilab qoʻyilsinki: “Sugʻurta toʻgʻrisida”gi Oʻzbekiston Respublikasi Qonuniga muvofiq va ijtimoiy himoya qilishni kuchaytirish maqsadida “Sanoatkontexnazorat” davlat qoʻmitasi organlari xodimlari respublika budjeti mablagʻlari hisobidan majburiy shaxsiy sugʻurta qilinadilar; davlat sugʻurta organlari sugʻurta qilingan xizmat vazifalarini bajarish chogʻida halok boʻlgan (vafot etgan) taqdirda uning oila aʼzolari boʻlgan merosxoʻrlarga sugʻurta hodisasi sodir boʻlgan paytda Oʻzbekiston Respublikasida belgilangan bazaviy hisoblash miqdorining 80 baravari miqdorida sugʻurta puli (toʻliq sugʻurta puli) toʻlaydilar; sugʻurta qilinganga xizmat vazifalarini bajarish chogʻida olingan jarohat bilan bogʻliq nogironlikni belgilashda: 1-guruh nogironligi boʻlgan shaxsga — toʻliq sugʻurta pulining 75 foizi; 2-guruh nogironligi boʻlgan shaxsga — toʻliq sugʻurta pulining 50 foizi; 3-guruh nogironligi boʻlgan shaxsga — toʻliq sugʻurta pulining 30 foizi; nogironlikka olib kelmagan ogʻir jarohat olinganda — toʻliq sugʻurta pulining 20 foizi, yengil jarohat olinganda — 10 foizi toʻlanadi. 5. “Sanoatkontexnazorat” davlat qoʻmitasi xodimlariga xizmat vazifalarini bajarish uchun transportning barcha turlariga (xizmat safari guvohnomasi va shaxsiy guvohnomasi mavjud boʻlganda) birinchi navbatda yoʻl chiptasi sotib olish huquqi berilsin. 6. Quyidagilar oʻz kuchini yoʻqotgan deb hisoblansin: Oʻzbekiston SSR Ministrlar Sovetining “Oʻzbekiston SSR Sanoatda ishlarning bexatar olib borilishini va kon ishlarini nazorat qilish va davlat komiteti toʻgʻrisidagi Nizomni tasdiqlash haqida” 1982-yil 14-iyuldagi 494-son qarori (OʻzSSR QT, 1982-y., 7-son, 25-modda). Oʻzbekiston SSR Ministrlar Sovetining 1985-yil 14-iyundagi 308-son qarori (OʻzSSR QT, 1985-y., 6-son, 28-modda) bilan tasdiqlangan Oʻzbekiston SSR Hukumatining qarorlariga kiritiladigan oʻzgartirishlarning 2-bandi. 8. Mazkur qarorning bajarilishini nazorat qilish Bosh vazirning oʻrinbosari Q.J. Haqqulov zimmasiga yuklansin.
YaNGI TAShKIL ETILAYOTGAN “PROMETEY” TRESTINI SOLIQLARDAN OZOD ETISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining 1996-yil 2-yanvardagi 2-2-son qarorga muvofiq hamda “Prometey” tresti tomonidan Paxtakor—Yangiyer—Toshkent gaz quvuri qurilishini jadallashtirish maqsadida Vazirlar Mahkamasi qaror qiladi: Oʻzbekiston Respublikasida “Zakneftgazqurilish-Prometey” AB tarkibida yangi tashkil etilayotgan “Prometey” tresti 1996-1997-yillarda Paxtakor—Yangiyer—Toshkent gaz quvuri qurilishi davrida foyda va qoʻshilgan qiymat soliqlarini toʻlashdan ozod qilinsin.
“BUXOROTEKS” AKSIONERLIK JAMIYATI UCHUN TOʻQIMACHILIK USKUNALARINI XARID QILISH TOʻGʻRISIDA
(resolution, 2021-02-22)

Oʻzbekiston Respublikasining eksport imkoniyatlarini kengaytirish, yuqori sifatli kalava ip ishlab chiqarishni koʻpaytirish va Shveysariya Konfederatsiyasi bilan iqtisodiy hamkorlikni chuqurlashtirish maqsadida Vazirlar Mahkamasi qaror qiladi: 1. “Oʻzbekyengilsanoat” uyushmasiga qarashli “Buxoroteks” aksionerlik jamiyati bilan “Mashiniyenfabrik Riter AG” firmasi (Shveysariya) oʻrtasida uskunalarni montaj qilish va ishga tushirishni 0997-yil aprel oyida tamomlash sharti bilan 54/1-kardgʻaltak ip ishlab chiqaruvchi uskunalarni yetkazib berish va montaj qilishga qiymati 5.04 mln Shveysariya franki boʻlgan kontrakt tuzilganligi maʼlumot oʻrnida qabul qilinsin. 2. Belgilab qoʻyilsinki: kontrakt qiymatining 85 foizi — Shveysariya Birlashgan Banki (YUBS) krediti asosida; kontrakt qiymatining 15 foizi miqdoridagi avans toʻlovi — “Buxoroteks” aksionerlik jamiyatining oʻz mablagʻlari hisobidan mablagʻ bilan taʼminlanadi. Chet el valyutasidagi kreditlarni va ular boʻyicha foizlarni toʻlash 5 yil davomida “Buxoroteks” aksionerlik jamiyatining oʻz mablagʻlari hisobidan amalga oshiriladi. 3. Oʻzbekiston Respublikasi Tashqi iqtisodiy faoliyat milliy banki: bir hafta muddatda Shveysariya Birlashgan Banki (YUBS) bilan Yakka tartibdagi kredit bitimini belgilangan tartibda rasmiylashtirsin; “Buxoroteks” aksionerlik jamiyati tomonidan olinadigan kredit resurslarini oʻz vaqtida mablagʻ bilan qayta taʼminlasin. 4. Oʻzbekiston Respublikasi Moliya vaziriga “Buxoroteks” aksionerlik jamiyati bilan “Mashiniyenfabrik Riter AG” firmasi (Shveysariya) oʻrtasida uskunalar yetkazib berish va montaj qilishga tuzilgan kontrakt boʻyicha Tashqi iqtisodiy faoliyat milliy bankiga belgilangan tartibda Oʻzbekiston Respublikasi Hukumati kafolatini berish vakolati berilsin. 5. Davlat soliq qoʻmitasi, “Oʻzbekiston temir yoʻllari” kompaniyasi, “Oʻzavtotrans” korporatsiyasi bojxona hujjatlari oʻz vaqtida (uch kundan koʻp emas) rasmiylashtirilishini hamda ushbu kontrakt boʻyicha “Buxoroteks” aksionerlik jamiyati uchun keltirilayotgan asbob-uskunalar va moddiy resurslar belgilangan joyga toʻsiqsiz yetkazib berilishini taʼminlasinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M. 3. Usmonov zimmasiga yuklansin.
EKSPORT QILISh TAQIQLANGAN BUYuMLAR VA MAHSULOTLARNING OLIB ChIQIB KETILIShIGA QARShI KURAShNI KUChAYTIRIShGA OID QOʻShIMChA ChORA-TADBIRLAR TOʻGʻRISIDA
(decree, 1998-04-16)

Mahsulotlar va buyumlarning qonunga xilof ravishda olib chiqib ketilishiga qarshi kurashni kuchaytirish, olib qoʻyilgan tovar-moddiy boyliklarni musodara qilishni tartibga solish hamda ularni sotish masalalarini tezkorlik bilan hal etish maqsadida: 1. Barcha turdagi mollar (mayda va yirik qoramollar, choʻchqa, ot, zotdor chorva) hamda parrandalar, goʻsht va goʻsht mahsulotlarini Oʻzbekiston Respublikasidan tashqariga olib chiqib ketish taqiqlansin. 1. Oʻzbekiston Respublikasi Davlat soliq qoʻmitasining Bosh bojxona boshqarmasiga va Qoraqalpogʻiston Respublikasi, viloyatlar hamda Toshkent shahar bojxona xizmatlariga Vazirlar Mahkamasining 1995-yil 25-iyuldagi 287-son qarori (7-ilova) bilan eksport qilish taqiqlangan buyumlar va mahsulotlarni Oʻzbekiston Respublikasidan tashqariga olib chiqib ketish chogʻida ularni musodara etish toʻgʻrisida qarorlar qabul qilish huquqi berilsin. 2. Oʻzbekiston Respublikasining Davlat soliq qoʻmitasi (Sh. Q. Gataulin) va Adliya vazirligi (S. Mirsafoyev) eksport qilish taqiqlangan tovarlar hamda mahsulotlarni musodara etish tartibini 10 kun muddat ichida tayyorlab, tasdiqlasinlar. 3. Qoraqalpogʻiston Respublikasining Vazirlar Kengashi, viloyatlar va Toshkent shahar hokimliklari tegishli bojxona xizmatlarining qarorlari asosida 10 kun muddat ichida musodara etilgan tovar-moddiy boyliklar baholanishi va sotilishini taʼminlasinlar. 4. Adliya vazirligi ikki hafta muddat ichida Oʻzbekiston Respublikasining amaldagi qonunlariga qoʻshimchalar toʻgʻrisidagi Qonun loyihasini Oʻzbekiston Respublikasi Hukumatiga taqdim etsin.
QIShLOQ XOʻJALIGIDA IQTISODIY ISLOHOTLARNI AMALGA OShIRIShDA SAMARQAND VILOYATI HOKIMLIGI IShIDAGI KAMChILIKLAR TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Samarqand viloyati hokimligining paxtachilik xoʻjaliklari negizida rasman dehqon xoʻjaliklari uyushmalariga birlashtirilgan, aslida boshqarib boʻlmaydigan mayda, mustaqil ishlab chiqarish boʻlinmalarini tashkil etish amaliyoti qishloq xoʻjaligida oʻtkazilayotgan iqtisodiy islohotlarning mohiyati va maqsadini obroʻsizlantirish sifatida qoralansin. Qishloqda islohotlarni amalga oshirish borasida yoʻl qoʻyilgan jiddiy kamchiliklar uchun viloyat hokimi oʻrinbosari A. Qalandarov, viloyat agrosanoat uyushmasi raisi S. Qoʻldoshev, shuningdek Kattaqoʻrgʻon, Payariq va Paxtachi tumanlari hokimlari ishdan boʻshatilganligi maʼlumot uchun qabul qilinsin. 2. Qishloq xoʻjaligi vazirligi (Husanov), “Oʻzmevasabzavotuzumsanoat” uyushmasi (Nosirov) va Oʻzbekiston Qishloq xoʻjaligi fanlari akademiyasi (Usmonov) Samarqand viloyati qishloq xoʻjaligida islohotlarning amalga oshirilishini nazorat qilmaganligi qayd etilsin. Respublika qishloq xoʻjaligida amalga oshirilayotgan iqtisodiy qayta oʻzgartirishlarning tashkil etilishi va samaradorligi uchun ular shaxsan javobgar ekanliklari toʻgʻrisida ogohlantirilsinlar. 3. Markaziy bank va “Paxta-bank” Samarqand viloyatining tegishli banklari tomonidan dehqon xoʻjaliklariga hisob-kitob schyotlari ochilishining qonuniyligini koʻrib chiqsinlar, ushbu ishni tartibga solish chora-tadbirlarini koʻrsinlar, aybdorlarni javobgarlikka tortsinlar. 4. Qoraqalpogʻiston Respublikasi Vazirlar Kengashi, viloyatlar hokimliklari qishloq xoʻjaligida mulkchilik shakllarini oʻzgartirish hamda ishlab chiqarish boʻlinmalarining yangi turlarini tashkil etish chora-tadbirlarini amalga oshirishda xoʻjaliklarning yaxlitligiga va texnologik jarayonning uzluksizligiga qatʼiy rioya etilishini taʼminlasinlar. 5. Ushbu qaror Qoraqalpogʻiston Respublikasi Vazirlar Kengashi va viloyatlar hokimliklari majlislarida muhokama qilinsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. Joʻrabekov zimmasiga yuklansin.
OZARBOYJON RESPUBLIKASI BILAN IKKI TOMONLAMA HAMKORLIK QILISh BOʻYIChA OʻZBEKISTON RESPUBLIKASI KOMISSIYASINI TUZISh TOʻGʻRISIDA
(resolution, 1998-12-11)

Anʼanaviy doʻstona aloqalarni, faoliyatning turli sohalaridagi hamkorlikni yanada rivojlantirish hamda Oʻzbekiston Respublikasi bilan Ozarboyjon Respublikasi oʻrtasida imzolangan bitimlarni samarali amalga oshirish maqsadida Vazirlar Mahkamasi qaror qiladi: Ozarboyjon Respublikasi bilan ikki tomonlama hamkorlik qilish boʻyicha Oʻzbekiston Respublikasi komissiyasi quyidagi tarkibda tuzilsin:
OʻZBEKISTON RESPUBLIKASI FUQAROLIK KODEKSINING IKKINChI QISMINI TASDIQLASh TOʻGʻRISIDA
(code, 1996-08-29)

Oʻzbekiston Respublikasi Oliy Majlisi qaror qiladi: Oʻzbekiston Respublikasi Fuqarolik kodeksining ikkinchi qismi tasdiqlansin.
OʻZBEKISTON RESPUBLIKASINING KONSULLIK USTAVINI TASDIQLASh TOʻGʻRISIDA
(law, 2019-01-18)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Konsullik ustavi tasdiqlansin (ilova qilinadi).
OʻZBEKISTON RESPUBLIKASIDA KIChIK GIDROENERGETIKANI RIVOJLANTIRISh TOʻGʻRISIDA
(resolution, 2017-09-25)

Respublika daryolari, suv oqimlari va barpo etilgan gidrotexnika inshootlarining gidroenergetika imkoniyatlaridan samarali foydalanish, qishloq joylarning elektr taʼminotini yaxshilash maqsadida Vazirlar Mahkamasi qaror qiladi: 1. Oʻzbekiston Respublikasida kichik gidroenergetikani rivojlantirish dasturi 1-ilovaga* muvofiq tasdiqlansin. 3. “Oʻzistiqbolstat” davlat qoʻmitasi Oʻzbekiston Respublikasi Moliya vazirligi hamda Melioratsiya va suv xoʻjaligi vazirligi bilan birgalikda 1996 — 2000-yillarga kapital qurilish prognozini tuzishda Dasturni amalga oshirish uchun, korxonalar va tashkilotlar, xususiy sarmoya mablagʻlari, qayta investitsiya qilingan mablagʻlar, shuningdek xorijiy investorlarning mablagʻlari jalb etilishini hisobga olgan holda, zarur mablagʻlar ustuvor tartibda ajratilishini nazarda tutsin. 4. Oʻzbekiston Respublikasi Melioratsiya va suv xoʻjaligi vazirligi manfaatdor vazirliklar, idoralar va korxonalar bilan birgalikda ikki oy mobaynida respublika korxonalarida gidro kuch uskunalari ishlab chiqarish quvvatlarini tashkil etish dasturini ishlab chiqsin va zarurat boʻlganda tasdiqlash uchun Vazirlar Mahkamasiga kiritsin. 5. Oʻzbekiston Respublikasi Melioratsiya va suv xoʻjaligi vazirligi gidroenergetika stansiyalarida ishlab chiqarilgan elektr energiyasini sotishdan olinadigan mablagʻ qayta investitsiyalash tartibida kichik gidroenergetikani rivojlantirishga yoʻnaltirilsin. 6. Oʻzbekiston Respublikasi Melioratsiya va suv xoʻjaligi vazirligi, Energetika va elektrlashtirish vazirligi kam oʻrganilgan tabiiy suv oqimlarining gidroenergetika imkoniyatlaridan foydalanish sxemasini ishlab chiqsinlar va 1996-yil dekabr oyida uni amalga oshirishga oid takliflarni kiritsinlar. 7. Oʻzbekiston Respublikasi Energetika va elektrlashtirish vazirligi Piskom daryosida gidrouzelning texnik-iqtisodiy asoslanishi 1997-yil 1-iyulgacha puxta ishlab chiqilishini taʼminlasin va uni koʻrib chiqish uchun belgilangan tartibda Vazirlar Mahkamasiga kiritsin. 8. Mazkur qarorning bajarilishini nazorat qilish Bosh vazirning birinchi oʻrinbosari I.H. Joʻrabekov zimmasiga yuklansin.
ULUGʻ VATAN URUShI YILLARIDA HARBIY MAJBURIYATLARINI BAJARGAN YOKI MAMLAKAT IChKARISIDA IShLAGAN ShAXSLARGA PENSIYALARNI TOʻLASh TARTIBI TOʻGʻRISIDA
(decree, 2018-12-13)

1. “Ishlovchi pensionerlarga pensiyalarni toʻlash toʻgʻrisida” 1995-yil 20-noyabrdagi 1289-son Farmonga qoʻshimcha ravishda shu narsa belgilab qoʻyilsinki, Ulugʻ Vatan urushi yillarida harbiy majburiyatlarini bajargan yoki mamlakat ichkarisida ishlagan, hozirda ham ishlab turgan pensionerlarga 1996-yil 1-yanvardan boshlab Oʻzbekiston Respublikasi hududida pensiyalar toʻliq miqdorda toʻlanadi. 2. Oʻzbekiston Respublikasining ijtimoiy taʼminot, mudofaa, ichki ishlar, moliya vazirliklari, Milliy xavfsizlik xizmati va Ijtimoiy sugʻurta fondi “Ishlovchi pensionerlarga pensiyalar toʻlash tartibi”ga bir hafta muddat ichida tegishli qoʻshimchalarni kiritsinlar hamda respublikaning barcha vazirliklariga, idoralari, korxonalari va tashkilotlariga yetkazsinlar. 3. Oʻzbekiston Respublikasining Adliya vazirligi Moliya vazirligi bilan birgalikda amaldagi qonunlarni ushbu Farmon qoidalariga muvofiq holga keltirish borasidagi takliflarni bir hafta muddat ichida Vazirlar Mahkamasiga taqdim etsin. 4. Mazkur Farmonning bajarilishini nazorat qilish Oʻzbekiston Respublikasi Vazirlar Mahkamasining zimmasiga yuklansin.
1996-YILNI “AMIR TEMUR YILI” DEB EʼLON QILISh TOʻGʻRISIDA
(decree, 2021-04-30)

Buyuk davlat arbobi Amir Temur tugʻilgan kunning 660 yilligi munosabati bilan mamlakatimiz jamoatchiligidan tushayotgan koʻplab takliflarni inobatga olib, uning davlatchilikni barpo etishdagi, fan, taʼlim va madaniyat taraqqiyotidagi ulkan hissasini nazarda tutib, YUNESKO Bosh konferensiyasining 1996-yilda Amir Temurning 660 yilligi jahon jamoatchiligi tomonidan keng nishonlanishi toʻgʻrisidagi qaroriga eʼtiboran xalqaro va respublika miqyosida tadbirlar oʻtkazilayotganligini hisobga olib, Oʻzbekiston fuqarolarining, yosh avlodning milliy iftixor va vatanparvarlik tuygʻularini yanada rivojlantirish maqsadida, 1996-yil “Amir Temur yili” deb eʼlon qilinsin.
OʻZBEKISTON RESPUBLIKASI VAZIRLAR MAHKAMASINING 1994 YIL 26 MARTDAGI 164-SON QARORIGA OʻZGARTIRIShLAR KIRITISh TOʻGʻRISIDA
(resolution, 1999-02-05)

Buxgalteriya hisobotini taqdim etish jarayonini tartibga solish va takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1994-yil 26-martdagi 164-son qarori bilan tasdiqlangan Oʻzbekiston Respublikasida buxgalteriya hisobi va hisoboti toʻgʻrisidagi nizomga quyidagi oʻzgartirishlar kiritilsin: 41-bandning birinchi xatboshidagi “100000 soʻmdan” soʻzlari “eng kam oylik ish haqining oʻn besh baravaridan soʻzlari bilan almashtirilsin; 47-bandning “b” kichik bandidagi “100000 soʻm” soʻzlari “eng kam oylik ish haqining oʻn besh baravari miqdori” soʻzlari bilan almashtirilsin; 76-band quyidagi tahrirda bayon qilinsin: “Korxona (chet el investitsiyalari ishtirokidagi korxonalardan tashqari) yillik buxgalteriya hisobotini hisobot yilidan keyingi yilning 15-fevralidan kechikmay, yil choragi hisobotini esa hisobot davri tugagandan soʻng 25 kundan kechiktirmay taqdim etadi”. 2. Mazkur qaror 1996-yil 1-yanvardan boshlab amalga kiritilsin.